
Asugem üldlaagri ettevalmistustele! 


Noortemagister Valter Hiir. 


Tuleval aastal möödub kümme aastat ajast, mil rajati Noorte Kotkaste 
organisatsioon. Kuna möödunud aastad moodustasid küllaltki pika aja selleks, 
et organisatsioonil võimalduks täielikult välja kujuneda ja selgitada tuleviku 
suundi, siis tundub vajalikuna nimetatud tähtpäeva kuidagi eriliselt ära mär- 
kida, nagu see mujalgi tavaliseks kombeks. 

Ongi kavatsusel selleks puhuks koostada ja välja anda album ,,Kümme 
aastat noorkotklust” ja noorkotkaliku töö demonstratsioonina korraldada 
suuremaulatuslik laager — üldlaager. Üldlaager korraldatakse koos Eesti 
Skautide Malevaga, nagu see skautlikke noorsoo-organisatsioone juhtiva 
keskuse ja skautide ning noorte kotkaste endi sooviks. i 

Kuna juubeli-albumi koostamiseks on juba vastav toimkond loodud ja eel- 
töödki käimas, siis samuti tarvilik on kohe asuda üldlaagri eeltöödele. Sõltub 
ju eeltööde õigeaegsest ja kavakindlast teostamisest üldlaagri õnnestumine. 
Seejuures tuleb silmas pidada asjaolu, et eeltöödega viivitamine võib osutuda 
raskendavaks üksuste tööle eelseisval tegevusaastal. Eriti aga veel seda, 
et mõningad 0eeltöist (nagu laagri koha valik jt.) nõuavad sooritamist juba 

ässoleval sügisel. A F £ 
jä Mida tuleks kohe teha? Eeskätt tuleb selgitada üldlaagri eesmärk, lae 
aeg, kava ja koht. Nende küsimuste otstarbekaks lahendamiseks on ek s 
kõigi juhtide kaastöö. Seepärast võetagu need küsimused ama kd pa va 
juhtide nõupidamiste päevakorda ja esitatagu malevate seisukohad ja arva 
eastaabile. Ki ' 
tk onamd ülesaanneteks oleks juba laagri juhtkonna kaia 7 Ms 
ülesannete ja laagri eelarve-kavade koostamine. Nende kd s Lp 
misele järgneb laagri propaganda ja m ED korraldamine, e 
a aa aa talasad aaltöode alal on küllaltki ulatuslikud 
ja ra teostamine m s ed sa a järeldus — üldlaagri etteval- 
i ÖÖ alustada viivitamatult. LNA i 
a iiasgse toimub koos Eesti Skautide Malevaga ja üldlaagri staap 
käökistelid mõlemaisse organisatsioonidesse a e+ Ta gi 8 ne 
i j ei põhjusta meie ooteseisundit üldlaagri ettevaln - 
mat aga tis soovid ja seisukohad üldlaagri alal, eks see hõlbusta 
- yadustatava üldlaagri staabi tööd. 
EL 


146 KOTKAS Nr. 9 


Juhtidepäev ,,Kotkakodus“. 


Teisipäeval, 22. augustil s.a. toimus ,,Kol- 
kakodus" Noorte Kotkaste Peastaabi kor- 
raldusel juhtidepäev, millest võtsid osa 
Feastaabi ja malevate staapide liikmed, 
noortemagistrid ja kotkajuhid, arvult ligi 
100. Nõupidamisel viibis ka Kodutütarde 
vanem prl. S. Pruuden. 

Nõupidamise avamine teostus 
kodu" nägusas koosolekutesaalis. 
sõnad ütles Noorte Kotkaste vanem kolo- 
nel J. Maide. Ühtlasi kol. J. Maide andis 
edasi Peavanema kindral J. Laidoneri tervi- 
tused. Kodutütarde organisatsiooni nimel 
tervitas koosolijad Kodutütarde vanem 
prl. S. Pruuden. 

Avamisele järgnenud sõnavõtus kolonel 
J. Maide märkis, et noorte kotkaste töö on 
edenenud ja kandnud rohket vilja. Kuid 
see pole sündinud iseendast, vaid selleks 
on tarvis häid noorte juhte, kes noorte tööd 
kannaksid ja juhiksid. . Seepärast suurim 
tänu kõigile juhtidele! Ent palju tööd sei- 
sab ees, sest veel väga palju noori on or- 
ganiseerimata. Eriti vanemaid poisse. Olgu 
see Noorte Kotkaste organisatsiooni lähe- 
maks tööülesandeks. Edasi kol. J. Maide 
toonitas matkade ja rivilise kasvatuse täht- 
sust noorte kotkaste töös ja peatus pike- 
malt -skautlikkude = noorsoo-organisatsioo- 
nide ühendamise küsimuse juures. Skautf- 
likkude noorsoo-organisatsioonide ühen- 
damise küsimuse kohta pole praegu min- 
geid kindlaid andmeid ega saa teha ole- 
tusi tulevikuks, kuid on kindel, et senist 
tööd tuleb jätkata, olgugi et organisatsi- 
ooni struktuuris ja töös teostuvad tulevikus 
vahest mõnesugused muudatused. 

Oma sõnavõtu lõpul kol. J. Maide käsit- 
les veel Euroopa poliitilist olukorda fäna- 
päeval, avaldades arvamist, et Eestil või- 
maldub jääda eemale otsesest sõjaohust. 
Kuid kui meid peaks tabama sõjaoht, siis 
pole meil kahte valikut, vaid astume välja 
meie rahva vabaduse ja eluõiguse eest. 
Sellist endakaitsetahet peame —sisendama 
ka noortesse! 

Kol. J. Maide viimane väljend võeti koos- 


"Kotka- 
Ava- 


olijate poolt vastu tormilise aplausiga. 

Järgnevalt andis Peastaabi ülem nmag. 
J. Tedersoo ülevaate organisatsiooni tööst 
möödunud, 1938/39. tegevushooajal. Kuna 
täpsemad andmed, eriti aga arvulised and- 
med, selguvad alles sügisel, siis referent 
käsitles tööd möödunud tegevushooajal 
ainult üldjoontes. 

Juhikonna väljaõppe teostamisest Noorte 
Kotkaste organisatsioonis kõneles Peastaabi 
vaneminstruktor nmag. K. Liping, selgita- 
des lähemalt seniseid aluseid süsteemi 
kujundamisel juhtkonna väljaõppe alal ja 
esitades kavatsusi tulevikuks. 

Nmag. K. Lipingu referaadile järgnes 
vaheaeg, mille möödumisel töö — jätkus 
nKotkakodu” rõdul Peastaabi ülema nmag. 
J. Tedersoo ettekandega NK organisatsi- 
ooni tööülesannete alalt järgmisel tööhoo- 
ajal. Ulatuslikus ettekandes nmag. J. Teder- 
soo märkis matkamise viimist laiemale alu- 
sele, linnanoorte = tutvustamist maaeluga, 
"Kotkakodu” töökorraldust tulevikus, noor- 
te kotkaste juhtide õppekeskuste loomist, 
noorte kotkaste varustise = standardiseeri- 
mist, koguteose ,,Kümme aastat noorkotk- 
lust“ koostamist ja välja andmist, üldlaagri 
korraldamist ja teisi päevaküsimusi. 

Kuna vahepeal ilm muutus sajuseks, siis 
asuti jällegi koosolekutesaali, et veel kuu- 
lata nmag. K. Lipingu ettekannet Gilwell- 
Park'i juhtidekoolist Inglismaal. 

Nõupidamise ametlik lõpetamine teostus 
kol. J. Maide sõnavõtuga. 

Olgu tähendatud, et nõupidamisel esi- 
tatud referaadid tekitasid rohkeid mõtte- 
avaldusi ja sõnavõtte. Ühtlasi avaldati 
soovi, et sääraseid juhtide päevi korral- 
dataks sagedamini, kuna need aitavad luua 
tihedamat kontakti juhtide vahel. 

Peale nõupidamise ametlikku lõppu sama 
päeva õhtul toimus ,Koikakodus“ rohke- . 
arvulise juhtkonna osavõtul meeleolurikas 
sise-lõkkeõhtu. . Lõkkel vestlesid nmag. 
O. Randvee ,,Rover-Moof'ist” Šotimaal 
käesoleva aasta suvel ja kotkajuht H. Kase 
matkamuljeist Soomes. 


Nr. 9 E 


Juhtidepäev 
piltides. 


s 


ülevalt vasakult: 1. ,, Kotkakodu“ ootab külalisi. 2. Peastaabi ülem nmag. J. Tedersoo 

refereerimas. 3. Koosolek vapisaalis. Ülal nurgas: 4. Kj. R: Nõu toitlustajana. Kes- 

kel: 5. , Vabaõhu-koosolek“ ,,Kotkakodu“ esisel. 6. Ujula veetleb. All: 7. Juhid koos- 
oleku vaheajal päevauudiseid jälgimas ja päevaküsimusi arutamas. 


Järgmisel päeval, s. o. kolmapäeval, 23. Üldiselt jättis juhtidepäev = osavõtjaile 
aug. s. a. sõideti omnibusel Suur-Muna- hea mulje ja ühtlasi ka teadmise, et ,,Kof- 
mäele, kuna sealt tagasi jõudes asuti ron- = kakodu“ teokssaamisega on juhtidele ja 
gidele. noortele tekkinud tõeline kodu. 


PIIRITUSELAKID — PEITSID — LIIVAPABER — KÜLM LIIM 


E. GÜNTHER 


TALLINN - TARTU - VILJANDI - PÄRNU 

V Vanemate juhtide harjutuslaager, 
mis toimus NK Peastaabi korraldusel 
20.—31. juulini Võrumaal Kindsaarel, 
oli eriilmelisem kui seda olid eelmised 
neli harjutuslaagrit. Neis oli peamine 
rõhk pandud vanemaile juhtidele üldiste 
noorkotkalikkude töökogemuste andmi- 
sele. V 0harjutuslaager aga valmistas 
ette juhte, kes oleksid võimelised tegut- 
sema vastavate erialade juhtidena male- 
vate poolt korraldatavais vanemate ja 
nooremate = juhtide - harjutuslaagreis. 
Neil kaalutlusil oli laagri ligi sajaliik- 
meline koosseis jagatud kolme erirühma. 
I rühm tegeles peamiselt side-topograa- 
filiste küsimuste ja välimängudega, II 
rühm pioneertöödega ja III rühm mat- 
kamisega. Eriti peab tervitama asja- 
olu, et oli senisest suuremat -tähele- 
panu osutatud matkamisele, mis laseb 
oletada, et meie organisatsioonis see 
huvitav ala hakkab ka tulevikus seni- 
sest suuremal määral levikut näitama. 

Üksikute rühmade tööd jälgides näh- 
tus, et siderühma mehed olid kogu laagri 
kestel usinasti ametis oma ala tundma- 
õppimisega ja seadis sisse -telefoni- 
ühenduse ,,Kotkakodu“ ja laagri vahel 


ning laagri staabi ja köögi vahel. Õpiti 
korraldama välimänge ja võeti suure 
innuga osa öisest luuremängust. —Pio- 


neerid ehitasid igasuguseid sildu, onne 
ja torne, mis vanemaile juhtidele palju 
uusi kogemusi andis laagreis tarvismine- 
vaiks pioneeralalisiks töödeks. 
Matkarühma mehed, kes esialgu küll 


V Vanemate juhtide harjutus- 
laager Kindsaarel. 


Noortemagister Ernst Tarn. 


Okstest ehitatud onn. 


suure ettevaatusega sellesse rühma astu- 
sid, said vist küll huvitavamate ja elu- 
lähedasemate kogemuste osaliseks kogu 

laagri koosseisust. Toimus ühepäevane 
matk Verijärvele, kus valmistati toitu, 
küpsetati lambaliha orgi otsas, räägiti 
anekdoote, lasti laulu ja valmistati ette 
eelseisvaiks pikemaiks matkadeks. 0 Lii- 
kumisel õpiti tundma soome kompassi 
käsitsemist ja teemärke. Teisena toi- 
mus — Öö-päevane matk Rõuge kaudu 
Munamäele, millise matka kestel toimus 
ka hommikune luuremäng. Huvitava- 
maks ja elamusrikkamaks kujunes nel- 
japäevane matk Võru-Petseri-Irboska- 
Venepiir-Senno ja Irboska jaama marss- 
ruudil. Tagasitulek Irboska jaamast 
Võrru toimus rongiga. Selle matka tee- 
madeks olid: kodumaa tundmaõppimine 
ja kohalikkude elanikkude elu iseära- 
sustega tutvumine. Kokku matkati maha 
üle 120 km. Kõik matkad õnnestusid 
hästi ja jätsid osavõtjaile unustamatuid 
mälestusi. 


Nii 


valmis maitsev lõuna- 
söök ,,šašlõkk“. 


Matkarühm kaunil 
Võrumaal. 


Peale rühmade töö toimus kogu 
laagri koosseisule ka rida üldtunde. Ei 
puudunud ka huvitavad ühised lõkke- 
õhtud, milledest kohalik elanikkond alati 
suurearvuliselt osa võttis. 


Üldiselt peab mainima, et laager täi- 
tis temale pandud lootused, oli väga 
meeleolurikas ja pakkus vanemaile juh- 
tidele palju uusi kogemusi. Oleks taht- 
nud vaid näha üksikuis rühmades läbi- 
võetud ainete suuremat piiritlemist, mis 
oleks taganud üksikute olulisemate osa- 
dega põhjalikuma tutvunemisvõimaluse. 
Tulevikus tuleks jätta ka laagri lõpul 
osavõtjaile rohkem aega omandatud os- 
kuste ja saadud muljete koondamiseks, 
et ei tekiks tuntud laagriõpetamise ja 
äramineku rabelemist. 

3. Ülemaailmses vanemskautide laagris. 


Noortemagister O. Randvee. 


Skautlikud suurlaagrid jagunevad 
jamboreedeks ja moot'ideks 
Nendest esimesed on määratud noorem- 
skautidele kuni 17. ja 18. eluaastani ja 
teised vanemskautidele — roveritele — 
üle 18. eluaasta. Mõlemad korduvad iga 
nelja aasta tagant, nii et jamboree ja 
moot'i vahet on ikka kaks aastat. Iga 
kahe aasta tagant võivad kohtuda üle 
maailma mitmesuguste rahvuste ja rii- 
kide skaudid ning: süvendada skautlik- 
ke ideid, sõlmida võõraste maade skau- 
tidega sõprussidemeid, elada üheskoos 
lihtsat, aga romantilist laagrielu ja 
seejuures õppida tundma mitmesugus- 
te rahvaste omapäraseid kombeid ja 
võõraid maid. Siin leiabki otstarbekat 
rakendust skautidele nii omane tegevus- 
ala, nagu seda on rändamine ja matka- 
mine. On põhimõtteks, et iga järgnev 
jamboree = ja moot peab toimuma 
ikka uues omapärases ümbruses ja ise 
maal. 


Vanemskautide — roverite — üle- 
maailmseid laagreid on seni korralda- 
tud 3. Nendest esimene leidis aset 


1931. aasta suvel Šveitsis Kanderstegis, 
teine 1935. aasta suvel Rootsis Inga- 
ros ja kolmas Rover Moot toimus käes- 
oleva aasta 16.—28. juulini Kesk-Šoti- 
maal, ilusa Šoti suvituslinna Grieffi lä- 
hedal Monzie Castle'i pargis. Rahulik- 
kude ja looduslikult ilusate Šoti mägede 
vahel kogunes sinna üle maailma kok- 
ku üle 3500 roveri, kes esindasid 21 rii- 
ki, 42 rahvusega. 

Laagri organiseerimise eeltöödel a1- 
vestati 8000 osavõtjat, kuid ärevad 
ajad rahvaste ja riikide vahel sundi- 
sid paljusid kodudesse jääma. Osa- 
võtjate arv üksikuist maist kõikus 1— 
2400. Nii olid ühe roveriga esindatud 
Briti Guajaana, Bulgaaria, Malai, Su- 
daan ja Trinidad, kuna teiste riikide 
keskmine osavõtjate arv kõikus 10—25 
vahel. Üle poole laagri koosseisust andis 
Suur-Britannia 2435 roveriga, temale 
järgnesid Šveits 120 roveriga, Rootsi 
95 roveriga jt. Olgu mainitud, et kõik 
maailmajaod olid esindatud, kuigi mõnele 
võis olla see teekond Šotimaale väga 


pikk, aeganõudev ja kulukas, ent vana , 


vaba Inglismaa ja skautidele omane rän- 
damiskirg ning laagrituli kutsusid. 
Eestist võttis 3. Rover Moot'ist osa 
2 noorte kotkaste ja 3 skautide juhti. 
Seega viibisid noorte kotkaste pere 


liikmed täieõiguslike esindajaina esma- 
kordselt ülemaailmses skautide laagris. 


Laagri organisatsioon funktsio- 
neeris täpselt ja eeskujulikult ning šot- 
lased olid võõraste maade vanemskau- 
tide vastuvõtuks teinud ära — hiiglatöö. 
18. kuud olid kestnud igasugused ette- 
valmistused ja eelarvestused suure rah- 
vapere - kokkutoomiseks, toitlustami- 
seks ja meelepäraste ajaviitevõimalus- 
te loomiseks, et kõik võiksid tunda end 
kodustena ja vabadena. Nii võiks mai- 
nida, et laagrisseoli sisseseatud korralik 
veevärk joogi- ja pesemisvee tarvis, ei 
puudunud isegi pesemis- ja duširuumid. 
Alati viibis kohal uhke postmobile — 
postiauto —, mis toimetas kõiki posti- 
operatsioone. Et kirjade postiletoime- 
tamine poleks mitte tülikas, selleks oli 
laagris üles seatud veel 3' tavalist post- 
kasti, kust võeti kirju välja kaks korda 
päevas. Samuti oli avatud iga päev 
Briti Panga osakond (British Linen 
Bank), kus toimus peamiselt valuuta 
vahetamine ja valuuta ostmine. Hästi 
oli korraldatud ka lugemislaud paljude 
inglise ajalehtedega, huvitavate aja- 
kirjadega ja muude brošüüridega. Kõik 
eelnimetatud ettevõtted ja asutised leid- 
sid alalist külastamist roverite poolt. 

Eriti hea menu oli aga laagrikauplu- 
sel — Scout Shop'il —. Sealt müüdi 
peamiselt laagri- ja matkavarustist ning 
šoti mustriga mälestusesemeid. Väga- 
palju sooritati oste just laagri- ja mat- 
kavarustuse alal, sest Inglismaal on ni- 
metatud varustis väga mitmekülgne ja 
massitoodangu tõttu võrdlemisi = odav. 
Laagrikaupluses olid mõnel päeval os- 
tud nii suured, et ei jõutud küllaldaselt 
kohale toimetada uut kaupa. Peale 
Scout Shopi teenis ka tõhusalt oma 
otstarvet ,,Chemist“ — tualett- ja foto- 
graafiatarvete kauplus. Kolmanda eri- 
kaupluse moodustas veel ,;Scout Book“, 
kus oli saadaval suures valikus igasu- 
gust skautlikku kirjandust, mis ilmu- 
nud Inglismaal ja mujal. Kõik need 
kauplused olid paigutatud nii, et olid 
küllaldaselt kättesaadavad nii roverei- 
le kui ka külastajaile. 


kä 


Monzie Castle ühes teda ümbritseva 
pargiga kuulus lord Magrighton'i pä- 
rijaile, kelle eelkäijad olid asunud sinna 

Vaade osale Monzie Castle'i pargile, kus toimus laager. 


elama juba XVI sajandil. Lossipark, 
mis oli kasutamisel laagriväljakuna, oli 
umbes ühe ruutkilomeetri suurune tiheda 
rohuga, väikeste küngastega ja üksiku- 
te metsatukkadega kaetud maa-ala. 
Tervet seda parki ümbritsesid igast kül- 
jest 100—200 m kõrgused mäekuplid, 
mis andsid maastikule väga koduse ja 
rahuliku ilme. Ühe sõnaga, koht oli 
ideaalne 3500-liikmelise laagri paigu- 
tamiseks. 

Terve laager oli jagatud kahte suur- 
de ossa: 1. Maitland Camp ja 2. Mak- 
gill Camp, kuna kolmanda, väiksema 
laagri moodustas laagri peastaap oma 
büroode ja ametkonnaga ning delegaa- 
tide laagriga. Kaks suurt pealaagrit 
moodustasid terves laagri organisatsioo- 
nis omaette terviku ühes oma staapide- 
ga ja olid laagri töörakenduses ja laagri- 
elu korraliku funktsioneerimise mõttes 
väga õieti ette nähtud. Need mõlemad 
allusid otseselt moot'i peastaabile. Nii 
Maitland'i kui ka Makgill'i laager võt- 
sid oma alla eri väljakud ja nende va- 
hel oli olemas juba looduslik piir oma 
mäenõlvakuga ja metsatukaga. Mõle- 
mad jagunesid viide suurde all-laagris- 
se ja need omakorda rühmalaagreiks 
(Grew Camp). Umbes 5—8 rühmalaag- 
rit moodustasid ühe all-laagri. Rühma- 
laagrid olid terves laagriorganisatsioo- 
nis väiksemad allüksused ja nende liik- 
mete arv oli kõikjal 50. Üldse oli rühma- 
laagreid kokku 66. Iga all-laagri liige 
kandis oma pluusi vasakpoolsel rinnatas- 


kul vastava all-laagri tähte ühes rühma- 
laagri numbriga. Need tähed kui ka 
numbrid olid trükitud väikesele värvi- 
lisele riidelapile. Maitland laagril oli 
punane põhi ja Makgill laagril sinine. 
Nende värvide, tähtede ja numbrite jär- 
gi oli rovereil kerge määrata teiste kuu- 
luvust all-laagreisse. 

Nagu tähendatud, koosnesid rühma- 
laagrid 50 liikmest. Sellest põhimõttest 
peeti kindlasti kinni. Nii ei saanud mit- 
med rahvused, kel oli osavõtjate arv al- 
la 50 või üle selle, sugugi omaette rüh- 
malaagrit, vaid paratamatult tuli lii- 
tuda võõrastega. Näiteks ei saanud 
rootslased oma 95 roverit kõiki paigu- 
tada ühte laagrisse, vaid 45 olid sun- 


nitud asuma mujale ja juurde võtma 
veel 5 võõrast liiget. Kuid ega see ko- 
durahu ei häirinud. Võõras veri ja 


uued inimesed tõid juurde uut tööhoogu 
ja püüdlikkust. Ja need all-laagrid, mis 
koosnesid mitmesuguste rahvaste segust, 
olid alati kõige huvitavamad, kõige hoog- 
samad oma elutempos ja teotahtelise- 
mad, sest kõik panid välja oma maa 
trumbid“ ja ükski ei tahtnud alla anda. 
Võis leida rühmalaagreis väga erinevat 
rahvaste segu. Nii elasid mõnes koos 
rõõmsat laagrielu Jamaika neegrid, in- 
dohiinlased, malailased ja inglased. 
Eestlased ei kuulunud ühegi all-laagri 
koosseisu ja seetõttu jäi meil nagu 
veidi puudulikuks võõraste rahvaste 
laagrielu kõigi nende rõõmudega ja 
naljadega. Meie elasime omaette elu 

delegaatide laagris. Seal oli meil mu- 
retu elu ja me ei olenenud kunagi all- 
laagrite päevakavast ega nende toidu- 
aegadest. Oma aega kasutasime võõ- 
raste rahvaste laagrieluga tutvumiseks 
ja matkamiseks ning Šotimaa tundma- 
õppimiseks. 


Välismaistes suurlaagrites on nõue, 
et kõik osavõtjad peavad kaasa tooma 
oma varustise, sest võimatu on nõuda 
laagrikorraldajailt seda kõike, mida 
vajatakse laagris. Nii olid ka 3. Rover 
Moot'ile kogunenud kõik omade kimpsu- 
de-kompsudega. Ühed suurematega, tei- 
sed vähematega, aga kõigil olid omad 
telgid, omad keedunõud, omad kirved, 
labidad jne. Ka meie lõime oma väi- 
kesed telgid üles ja kinnitasime telgi- 
katustele sini-must-valged lipud. Kõik 
kodumaalt kaasatoodud -laagriesemed 
olid aga ka huviobjektiks võõrastele, sest 
nende kaudu võis igaüks enamvähem 
ümmarguse pildi saada, kuidas on kus- 
kil maal arenenud laagri- ja matka- 
asjandus. Eriti hea laagrivarustisega 
olid niisugused püsivad skautidemaad 
nagu inglased, prantslased, hollandlased 
ja = Šveitslased. . Märkimisväärt hea 
kvaliteediga on just nende peen ja tihe 
telgiriie ja omapärased on ka nende mit- 
mesugused telgitüübid oma mitmekesis- 
te värvitoonidega. 

Meie oleme harjunud nägema laag- 
reid valgete telkide all, kuid sealne suu- 
rearvuline laager elas rohkem kirjus 
telkide linnas, sama kirjus, kui oli tema 
elanikkond. Seal vaheldus mitmes vari- 
andis roheline, kollane, oranž ja hall 
toon. Ent domineerival kohal oli siiski 
valge telk, 

Väga paljud roverid olid laagrisse 
ilmunud oma väikese individuaalmatka- 
telgiga. Näis, et neid oli rohkemgi, kui 
suuri mitmeinimese telke. Nendel väi- 
kestel mitmetüübilistel individuaaltelki- 
del on aga suures laagris see pahe, et 
nad ei suuda kunagi pakkuda silmale 
ühtlast ega rahulikku pilti ning nad 
koormavad liigselt väikest laagriplatsi 
ja neelavad palju vaba ruumi. Nii 
paistsid palju vastuvõetavamaina ja 
korrapärasemaina need - rühmatelgid, 
kus valitses ühtlane telgitüüp. Olgu see 
siis majatelk, koonustelk või mõni muu. 
Ent niisuguseid ühtlasi all-laagreid oli 
vähe. Võiks mainida ainult rootslasi, 
kes olid laagrisse tulnud täiesti ühtlaste 
ja tuliuute valgete majatelkidega. Nende 
all-laager tuletas meelde juba meie noor- 
kotkaste ilusat valget telklinna oma 
korrapärasusega. 


Skaudid peaaegu kõikjal oma laag- 
reis, kus on see vähegi võimalik, prakti- 
seerivad maas magamist. Ja ega see 
maas magamine nii hirmus hädaohtlik 
olegi. Sellega tuleb vaid harjuda! Ta 
tuleb laagri korraldajaile palju odavam, 
sest pole tarvis muretseda kallist metsa- 
materjali voodite ehitamiseks, jääb ära 
põhuotsimine ja võidetakse ka palju 
aega. Loomulikult osutub Inglismaal 
niisuguste laagrivoodite ehitamine või- 
matuks, nagu kasutame neid meie oma 
laagreis, sest seal pole võimalik saada 
puumaterjali. Maas magamiseks lao- 
tatakse külje alla seks otstarbeks val- 
mistatud = eriline tihe kummiriie — 
groundsheet —,. sellele asetatakse peale 
mingisugune tekk, et kummiriide külmus 
ei tungiks läbi, ja pehme voodi ongi 
valmis. Rohkesti kasutatakse ka täis- 
puhutud kummist aluskotte, mis samuti 
asetatakse maapinnale. Et aga soojus 
tõesti oleks garanteeritud, siis kasuta- 
vad inglased erilist udusulgedest maga- 
miskotti. Ka meie ei saanud teisiti, kui 
pidime endile ostma samasugused kum- 
miriided ja magamiskotid. Algul tuli 
mõnel küll näha hirmsat vaeva maga- 
miskotti pugemisega, kuid pikapeale 
harjuti sellegagi. Ent oli tõesti soe ma- 
gada. Oleks läinud kas või Põhjanabale 
proovima. 

Roverid oma suurtes laagrites ei 
harrasta eriti palju all-laagrite kaunis- 
tamiskunsti. See nagu jäetakse rohkem 
nooremate skautide asjaks. Ent sellegi- 
poolest võis leida mitme all-laagri juu- 
res omapäraseid ja väga leidlikke võt- 
teid. Nii olid mõned oma laagrivära- 
vasse valvuriks sepitsenud mitmesugu- 
seid metsloomi ja lohesid ning nende 
kõigi ehitusmaterjaliks olid ainult liht- 
sad ja poolkõdunenud kännutümikad. 
Töö oli aga meisterlik ja imeteldav. 

Üks eksootiline all-laager oli laagri 
restoranist kokku kogunud kõik tarvi- 
tamisest kõrvaleheidetud papist joogi- 
kruusid ja neist sepitsenud 8 m pikkuse 
valge ussi, kes oli rõngasse tõmbunud 
üle laagrivärava ja varitses iga sisse- 
astujat lahtise punase suuga. Paljud 
all-laagrid olid oma väravad kaunista- 
nud rahvuslikkude embleemidega ja muu 
omapärasega. 

Väga värvilisteks olid aga muutunud 
nende all-laagrite väravad, kus oli tege- 
mist kirju rahvaperega. Seal püüdis 
igaüks riputada värava külge midagi 
oma maa päritoluga. Nii rippusid ühe 
all-laagri väravas riidemustrid, past- 
lad, kindad ja veel muud esemed, mida 
kodumaalt oli juhuslikult suudetud kaa- 

40 rahvuse esindajad Rover Moot'il. Esimeses reas teine nmag. 0. Randvee 
ja kolmas nmag. K. Liping. 


sa tuua. Kui rääkida ilustistest, siis 
olid need peamiselt ikka seotud laagri- 
väravaga. Telkide ja lipumasti ümber 
oli neid vähe leida, peaaegu mitte sugu- 
gi. Samuti puudusid laagris ka nii- 
sugused suured üldehitised sildade, tor- 
nide ja muu näol, nagu oleme harjunud 
nägema meie laagrites. Ent olgu teada, 
et skautide jamboreede ja moot'ide põhi- 
mõtteks pole mitte õppetegevus, vaid 
seltsimehelik kooselu, vastastikune tund- 
maõppimine ja üksteise mõistmine ning 
matkamine võõral maal. Või nagu ütle- 
vad inglased: Brotherhood in open 
air! 

“Milles seisis siis Rover Moot'i tege- 
vus ja kuidas liikus tema päevakava? 

Nagu juba mainitud tegevuse kohta, 
seisis see peamiselt vastastikuses tund- 
niaõppimises, mängudes, matkades, all- 
laagrite külastamises, lõkkeõhtuis ja 
väikestes tseremooniais. Erilist: rõhku 
pandi aga matkamisele ja šotlased olid 
äärmiselt lahked oma maa vaatamis- 
väärsuste näitamisega. Kogu 10: päeva 


kestel, mis laager viibis Monzie Castle'is, 


oli tervelt 8 päeva reserveeritud matka- 
dele. Üldse oli kavva võetud 21 mitme- 
sugust organiseeritud matka Šoti mä- 
gedesse ja väikestesse Šoti linnadesse 


ning teistesse huvipakkuvaisse kohta-. 


- desse. Iga rover võis valida oma maitse 


järgi” meeldiva matkamarssruudi. Kui 
see osutus mõnele raskeks, siis abistas 
teda lahkelt matkabüroo. Üks matk oli 
kõigile osavõtjaile prii, kuna teised olid 
väikese tasu eest. 

Võib-olla näib ehk imelik, et kuidas 
võib maksta veel selle eest, kui inimene 
näeb ise matkal hirmsat jalavaeva ja 
higistab. Lugu oli aga nii, et igal mat- 
kal olid kasutada ka mugavad omnibu- 
sed, millega kaeti suurem osa teekon- 
nast. Jalgsi tuli keskmiselt matkapäe- 
vadel käia ainult 8—12 miili. Ent võib 
ütelda, et meeldiv ja ülev tunne oli mat- 
kata Šoti mägismail ja laskuda graniit- 
mäeseljandikelt sügavaisse orgudesse, 
kus nirisesid mäestikuojad ja — soisel 
ning niiskel pinnasel otsisid pika villaga 
ja kõverate sarvedega lambad nohisedes 
rohusuutäisi. Sageli tuli poolest sää- 
rest saadik sulistada vees, kuid see pol- 
nud midagi kõige selle ilu kõrval, mida 
pakkus mäestikuloodus. 

Huvitavaima matkana tuleks nime- 
tada Šotimaa kõrgeima mäetipu Ben 
Nevise külastamist, kuhu alati oli mas- 
siliselt soovijaid. Nimetatud mäetipp 
asetseb 1500 m üle merepinna ja see 
on saanud kõigi turistide huvikeskuseks 
oma ilusate mäeahelikkudega ja seal 
lähedal asetseva ilusa väikese Fort 

Omnibustel Ben-Nevise tipu poole. 
Peatus mäestikus. 


Williami linnakesega. Meil kui õppi- 
mata mäeronijail võttis tippu minek 
aega 6 tundi, kuna õppinud ronijad soo- 
ritavad selle teekonna 4 tunniga. 
Need roverid, kes matkal ei viibinud, 
saatsid oma päeva mööda laagris vas- 
tavalt oma all-laagri päevakavale. Seal 
toimusid mänguväljakuil igasugused 
võistlusmängud üksikute all-laagrite va- 
hel, tehti muusikat ja löödi lõbusaid 
laagrilaule. Ka harrastati suplemist 
väikeses järves Loch Morel, aga vii- 
mast siiski võrdlemisi vähe, sest ilmas- 
tik polnud seks küllalt soodus. 
Huvitavamaks kujunes laagrielu õh- 
tul peale kella 5. Siis algas vastasti- 
kune rühma all-laagrite külastamine. 
Külastamine oli korraldatud nii, et rüh- 
ma all-laager kutsus mõne teise maa 
all-laagri terves koosseisus -või osaliselt 
enda juurde five o'clockile, kus siis üle- 
vas tujus juteldi ja sõlmiti sõprusside- 
meid kohviklaasi ja maiustiste juures. 
Korraldati aga ka laiaulatuslikumaid 
vastuvõtte, kus paluti enda juurde külla 
igast rahvusest paar esindajat ja kosti- 
tati siis seda rahvusvahelist skautide 
peret oma maa rahvustoiduga. Niisu- 
gustel külastamistel oli peale tavalise 
sõpruse loomise veel propagandaline 
tähtsus oma maa ja rahva elu-olu tut- 


vustamise mõttes. Selleks jagati küla- 
listele igasuguseid mälestusesemeid ja 
maateaduslikke brošüüre turismi otstar- 
beks. Loomulikult tegid niisugused külas- 
tamised vastuvõtjaile teatavaid kulusid, 
aga oma rahva ja riigi tutvustamise 
mõttes oli sel siiski teatav kasu, eriti 
aga väikerahvastele. Tulevikus peaksi- 
me meiegi oma maa skautlikele noortele, 
kui nad sõidavad rahvusvahelistesse 
suurlaagritesse, andma ainelist toetust 
ka selliste abinõudega propaganda tege- 
miseks. Oma kodumaistes suurlaagrites 
võiksime harrastada all-laagrite külas- 
tamist, et sel teel luua tihedamat kon- 
takti noorte vahel. 

Et tervet laagriperet koos näha, siis 
tuli kindlasti külastada üldist lõkkeõh- 
tut või mõnd pidulikku marssimistsere- 
mooniat laagriväljakul, mis toimus hari- 
likult sel päeval, kui oli laager avatud 
rahvale. 

Suuri üldisi lõkkeõhtuid terve laagri 
koosseisu osavõtul oli kaks. Lõkkeõhtud 
olid rohkem mõeldud laagrile, kuna pub- 
likule polnud nad avalikult määratud. 
Kuid siiski leidus ka külalisi. "Lõkke 
süütamisel puudus seal täiesti niisugune 
ilus süütamistseremoonia, nagu oleme 
harjunud nägema noorte kotkaste laag- 
reis. See süüdati nagu iga teinegi tuli 
ja ta hakkas loitma külmalt, kuid soo- 
jendas pärast siiski. Lõkkekava oli sama 
vahelduv nagu meilgi. Oli üldlaule, 
üksikute rahvaste ettekandeid, muusikat, 
rahvustantse ja naljaettekandeid. Väga 
palju aga oli niisuguseid ettekandeid, kus 
pandi terve laagripere ja ka külalised 
kaasa tegutsema. Nii õpiti seal ühiselt 
selgeks mõnigi laagrilaul, naljanumber 
jm. Need ühised ettekanded meeldisid 
lõkkelistele ja kõik tegutsesid kaasa. 
Ja siis lõpuks, kui lõkketuli hakkas kus- 
tuma, oli tunne, et tuli on siiski lähen- 
danud kaugelt kokkutulnud noori ja 
köitnud laagripere üheks tervikuks. 

Mis aga meile, eestlasile, silma pais- 
tis, olid laagri lihtsad tseremooniad. Meie 
nagu ei tahtnud algul sellega harjuda, 
sest olime oma laagrites liigselt ,,ära 
hellitatud“ tseremooniate drilliga. Nii 
ootasime ka seal viimast, aga see jäi 
tulemata. Ei mingisugust eelharjutust 
marssimiseks ega eelrivistuseks. Ja kui 
jõudis kätte laagri avamine, siis kogu- 
neti 15 minutit varem kõrvalväljakule 
oma nimesiltide juurde. Seal toimus 
ülesrivistus lippudeväljakule marssimi- 
seks. Kui šotlaste torupillide orkester 
hakkas piristama marssi, siis klappis 
ka roverite samm hästi ja kolonnid lii- 
kusid sirgeis ridades ja püstipäi rahva 

Eesti esindus paraadileminekul. 


Vasakult: skm. H. Michelson. skm. H. 
Paalmann, nmag. K. Liping, nmag. O. 
Randvee ja n-skm. L. Alev. 


ja aukülaliste ette. Kõige ees kanti iga 
rahva nimesilti, sellele järgnes lipp ja 
siis meeskond. Meid oli ainult viis. Ja 
et mitte meeskonna koosseisu vähenda- 
da, selleks palusime kaht inglast nime- 
silti kandma, ühe oma mehe panime 
lippuriks ja neli marssis julgelt lipu 
järel. See kõik. oli lihtne, aga siiski 
meeldiv. 

. Lippudeväljakule oli aukülaliste tri- 
büünist paremale püstitatud kõigi laag- 
rist osavõtjate rahvaste rahvuslippude 
jaoks lipuvardad. Sel hetkel, kui rahvas- 
te esindajad möödusid rivikorras oma 
lipumastist, heisati nende rahvuslipp. 
Olid kõik marssinud laagri lipuvälja- 
kule, algas avamine. See seisis laagri 
pealiku Mr. M. Howie avasõnas ja Lord 
Somers'i (Deputy Chief 'Scout for Great 
Britain) avakõnes, kes ka ühtlasi kuulu- 
tas 3. ülemaailmse Rover Moot'i ava- 
tuks. Järgnesid veel tervitused ja siis 
asutigi nn. paraadmarsile aukülaliste 
eest läbi ning laager läks oma harilikule 
tegevusele. 

Laagri harilik tegevus liikus järg- 
mise päevakava raames: 

6.30 — äratus. Sel kellaajal algas 
Monzie lossitornis šoti vilespilli (toru- 
pilli) trillerdamine ja sellele järgnes 
kohe kärgatav raketipauk, et tahes või 
tahtmata tuli ärgata ja uni silmist püh- 
kida. Väga pahased olid prantslased 
sellele hommikusele Šoti torupillikont- 
serdile, sest terved päevad vingusid need 
ja ka vara-hommikul ei andnud nad ra- 
hu. Ühel hommikul, kui jälle lossitor- 
nist kostab torupilli trillerdamine, poeb 
üks prantslane sügavamale magamis- 
kotti ja hoiab kõrvu kinni, et veel saaks 


rahus puhata. Siis aga korraga kõlab 
hirmus kärgatus. Prantslane ajab pea 
kotist välja ja ohkab kergendatult: 
»Jumalale tänu, lõhki läks!“ ja pöörab 
rahus magama. Ent samal momendil 
jätkab torupill jälle oma ühetoonilist 
virinat. Prantslane ei saanud teisiti, 
kui pidi ärkama. Loomulikult polnud 
mitte igal hommikul samal kellaajal 
niisugust vahejuhtumit. 

6.45—9.00 Päevase —toidumoona 
väljajagamine. Samal ajal toimus teis- 
tel telkide korrastamine ja pesemine 
ning hommikueine valmistamine. 

8.00 Lippude heiskamine all-laag- 
reis. Mõni minut enne nimetatud aega 
koguneti lipumastide ümber ja täpselt 
kell 8 kõlas jälle raketipauk ning korra- 
ga heisati lipud. 

8.15—8.30 — Hommikupalvus. See 
toimus all-laagreis lipumasti juures või 
selleks otstarbeks ehitatud altari ümber. 
Mitmes all-laagris olid isegi oma vaimu- 
likud kaasas, nagu prantslastel ja belg- 
lastel. 


8.30—9.30 Hommikueine. 
12.00 Õige aeg (Time Sig- 
nal): Seks kõlas jälle raketipauk. 


12.00—13.00 Kesk-päeva söögiaeg 
(Mid-day Meal). 

17.00—19.00 Tee 

20.00 —21.00 Õhtusöök 

21.00 Lippude langetamine, 


mis toimus samuti raketipaugu märgu- 
andel. 

21.15—22.30 Laagrituli 

23.00 Vaikus 

23.30 Öörahu. Tuled kustu- 
tada. 


sk 


3500-liikmelise laagri toitlustamine 
ja toiduainetega varustamine oli tehni- 
liselt väga hästi läbi viidud ja toidu- 
ainete väljaandmine funktsioneeris ees- 
kujulikult. Kõik toiduained olid 'arves- 
tatud 50-liikmelise all-laagri koosseisule 
ja nende ainete muretsemine ning pak- 
kimine oli välja antud tuntud suurfir- 
male. Nii langes laagri toitlustamis- 
personaalil õlgadelt ära üks raskeim 
ülesanne ning sellega praktiseeriv firma 
tuli oma tööjõududega palju paremini 
toime. Nüüd olil vaja vaid iga päev 
kohale toimetada 66 all-laagri jaoks sa- 
ma palju valmistehtud toidupakke ä 
4 toidu tarvis. Nagu juba päevakavast 
selgus, toimus nende väljajagamine hom- 
mikul kella 6.45 ja 9.00 vahel. Selles 
ajavahemikus oli igale all-laagrile veel 
määratud oma täpsem aeg. Toidu val- 
mistamine toimus aga igas all-laagris 

eraldi ja kõigil pidid kaasas olema oma 
keedunõud. . 

Oli aga palju rovereid, kes ei kuu- 
lunud kuskile all-laagri koosseisu. Ja 
nende kui ka külaliste jaoks oli avatud 
laagrisöögimaja (Restaurant), kus mõõ- 
dukate hindadega sai korralikult eines- 
tada. Mõnel päeval olid otse ootajate 
sabad söögitelgi ukse taga; nii suur me- 
nu oli söögimajal. Ka meie kasutasime 
viimast asutist einestamiseks. 


»Rover Moot'i eeltöödel oli tehtud 
suuri pingutusi laagri propaganda alal 
laiades massides ning saavutatud sel 
alal tõhusaid tagajärgi. Oli avaldatud 
hulk kirjutisi Inglismaa kui ka välis- 
maa ajalehis ja ajakirjus, trükitud paks 
ja sisukas laagribrošüür selgitavate kir- 
jutistega, piltidega ja joonistega ning 
saadetud see juba mitu kuud varem 
üle maailma laiali kõigile skautlikele 
keskusile. Ka laagris oli kohal hulk 
nimekate lehtede ajakirjanikke ja kir- 
jasaatjaid ning fotograafe. 

Laagris sai suure menu osaliseks oma 
huvitavate piltidega ja kirjutistega laag- 
ri pildileht ,,The Moot Pictorial“, mis 
ilmus igal laagripäeva varahommikul. 
Üldse ilmus 10 numbrit ä 6—8 lehekül- 
ge. Leht oli kaustalt meie ,,Rahvalehe“ 
suurune, entjättis nii sisult kui ka väli- 
muselt väga soliidse mulje. Eriti head 
ja loomutruud olid tema pildid laagri- 
elust, laagriettevõtteist, matkadest ja 
muust. Aga ka mitmesugused artiklid, 
kirjutised ja laagrihuumor ei jätnud 
midagi soovida. Leht trükiti 30 miili 
eemal asetsevas vanas ja ajaloolises Šoti 
linnas Perth'is, mis oli olnud kuni 1450- 
ndate aastateni Šoti pea- ja kuningate- 
linn. ,,The Moot Pictorial“ maksis kõi- 
gest 1 penn (8 senti) ja ta menu oli võr- 
ratu. Kõik roverid kui ka külalised ost- 
sid lehe endale mälestuseks. Ka telli- 
musi oli palju.“ 


Inglismaal on laagerdamine (camping) 
tunginud väga laiadesse massidesse. 
Kõikjal, kus me oma matkadel ja läbi- 
sõidul viibisime, kohtasime suuremaid 
või vähemaid laagreid. Palju oli näha 
ka ühe-, paarikaupa ja isegi perekon- 
dadega suvitamist telkide all. Selleks 
oli valitud teede lähedal ilus muruga 
kaetud metsa- või veeäärne vaba maa- 
lapike, sinna telgid püstitatud, ja suvi- 
majad olidki valmis. Paljudes kohtades 
oli näha kohe erilisi laagriplatse, kuhu 
oli üles löödud vastav silt: Gamping 
Place. Seal võis iga laagrisse-soovija 


endale väikese tasu eest lunastada välja 


telgiaseme. 
Sellest kõigest siis ka olenes, et 
tunti suurt huvi Rover Mooti vastu. 


Loomulikult oli siin ka tõmbejõuks see 
kirju rahvapere, kes oli asunud üle 
maailma Monzie Castle'isse 10 päevaks 


suvitama. Laager oli külalistele ava- 
tud neljal korral: kahel nädalapäeval 
ja kahel pühapäeval. Rahvast vooris 


nendel päevadel laagrisse küll taksidel, 
eraautodel, omnibustel ja jalgsi. Kee- 
gi ei pidanud kalliks 0 Šillingilist sisse- 
pääsu. Kõik tahtsid näha ja kõnelda 
kaugelt tulnud skautidega, sest see oli 
ju kõige otsesem kontakt laia maail- 
maga. Juba siis keerlesid jutud sõja 
ja rahu ümber. Ja kui nähti laagri- 
noori elamas suures sõpruses ja rahus, 
siis küsiti: miks ei või terve maailm 
elada nii, kui suudavad nii olla tema 
noored, kus on koos 42 rahvust. 

Et lugejaile oleks selge, kuivõrd tä- 
helepanu leiab Inglismaal üks rahvus- 
vaheline suurlaager, siis peaks vist kõi- 
ge selgemalt seda ütlema üks pühapäe- 
vane — külastajate arv, mis — tõusis 
70.000-ni. 

Eriti suur kirg oli kõigil külalisil 
autogrammide vastu. Vahel muutus 
see autogrammide korjamise haigus ot- 
se tüütavaks ja et sellest pääseda, siis 
tuli lihtsalt kõrvale põigelda. Mõned 
eksootiliste maade mustad ja pruunis- 
tunud roverid pidid sageli seadma auto- 
grammide soovijad sabadesse, nii palju 
kogunes neid. Ka linnade külastamisel 
oli sama nähtus. Kõikjal sirutati väl- 
ja blokknoodid! Please, give me auto- 
graph! Mõnikord tungles neid nii pal- 
ju suurel liiklemiskohal ette, et võimatu 
oli teisiti edasi pääseda, kui tuli jooksu 
minna. Meie, noorte kotkaste vorm oli 
teiste roverite vormist erinev ja seepä- 
rast just tuli ka meil palju autogram- 
midega võidelda, sest kõigile oli selge, 
et on tegemist välismaalastega. Meie 
noorte kotkaste vormi kohta võiks nii- 
palju öelda, et sellesse suhtuti kõikide 
poolt kiitvalt ja see meeldis kõigile. 


Oleme sageli kuulnud inglaste vaba- 
meelsusest ja nende teadlikust distsip- 
liinist ja selles  veendusime ka meie 
Rover Moot'il. Vähe oli seal määrusi, 
vähe keelde ja käske, väga palju aga va- 
badust ja usaldust. Puudusid seal iga- 
sugused kodukorrad, karmid määrused, 
sõjaväelise täpsusega käskkirjad ning 
nende maksmapanijad :komandandid. 
Aga keegi ei tahtnud määrustest üle 
astuda. Ei astunudki, sest see oli ju 

võimatu, need puudusid. Puudusid, 
aga midagi ei jäänud tegemata. Kõik 
oli korras ja terve laagrielu nagu voo- 
las iseenesest ja see voolas rõõmsalt 
ning takistamata. Oli niisugune tunne, 
et viibid tõesti vanal vabal Inglismaal, 
kus ei räägita palju demokraatiast, 
aga on demokraatia. Kõik skaudid 
on juba maast-madalast läbi imbunud 
teadliku distsipliiniga kasvatuse ja te- 
gevuse kaudu, mida meie aga õpetame 
ikka veel eeskirjadega. 


10 päeva elus laager Monzie Castle'i 
pargis vabas looduses ja peale seda ko- 
lis terves koosseisus umbes 150 km 
lõuna poole Šotimaa endisse pea- ja ku- 
ningatelinna Edinburghi, kus elati veel 
8 päeva. Edinburgh on Šoti ja üldse 
Inglismaa ilusamaid linnu, kus elab 
1 miljonit elanikku. Kuulus on Edin- 
burgh oma vana ajaloolise lossi poolest, 
mis asetseb kaks korda kõrgemal kal- 
jul kui Tallinna Toompea loss. Edin- 
burghi päevad olid roveritele määratud 
linnaga ja selle ümbrusega tutvumi- 
seks, kuna delegaadid pidasid konve- 
rentsi. . Korterisse oli laager paiguta- 
tud suurtesse ja nägusaisse koolimaja- 
desse. 

Edinburghi 
rugbi- 


suurel  Murrayfield'i 
ja jalgpalliväljakul toimus 3. 


NK Lääne 


29. juunist — 3. juulini toimunud Lääne 
Maleva III üldlaager Pullapääl kujunes 
suurimaks senipeetuist. Hästi õnnestus 
uudisüritus — maleva vanema läkitus- 
kutse = edasitoimetamine = matkakorras 
üksusest üksusse ja mis täpselt ettenäh- 
tud ajaks, s. o. laagri avamiseks kohale 
jõudis ning pidulikult viimase rühma poolt 
maleva vanemale tagasi anti. 

Üldlaagrist, mis jagunes malevkondade 
viisi all-laagreiks, võtsid osa ligi 200 noort 
kotkast ja van. juhti. Külalistena võtsid 
laagrist osa 5 noort kotkast Petseri ja 5 — 
Tallinna Malevast. Laagrivanemaks oli 
Olev Reintalu, abiks H. Roosimägi ja 
pealikuks kj. H. Kase. 

Pioneervõistluse võitis pinevas võistluses 
Haapsalu all-laager, samuti ka 20 X 60 m 
pendel-teatejooksu. Lõkketegemisel tuli 
esikohale Risti all-laager, kombineeritud 
võistluse noorhaugastele võitis Märjamaa 
malevkond. Lihula malevkond võitis sig- 
naliseerimise võistluse. Parima all-laagri 
vimpli võitis esmakordselt Lihula malev- 
kond jättes teisele kohale mõne punktiga 
Risti malevkonna. 


Rover Moot'i lõpptseremoonia ja juba 
suurema pidulikkusega, kui oli seda 
Monzie avatseremoonia. 'Selle heaks 
kordaminekuks aga korraldati juba eel- 
misel õhtul eelharjutus. Niisiis olid 
sealgi — eeldrillid. Laagri = lõpptsere- 
moonia koosnes paraadmarsist ja pal- 
judest huvitavaist = ettekandeist ning 
hüvastijätu-tervitustest. Sel pidulikul 
momendil anti ka kõigi maade esinda- 
jaile üle Rover Moot'i poolt suur ,,üle- 
kullatud“ puust võti. Hilja õhtul, ju- 
ba pimedas, hakkasid roverid staadio- 
nilt lahkuma, ja siis juba viisid mõtted 
kauge kodu poole. 3. ülemaailmne 
Rover Moot oli lõppenud. 

Šotlaste ja Šoti mägede keskel 
haihtusid kõik need paljud anekdoodid 
šotlaste kokkuhoiust, sest kõikjalt hoo- 
vas vastu igaühele suur lahkus ja sõb- 
ralikkus. Seda oli rohkem kui vaja. 
Kõike pakuti külluses ja kõike oli kül- 
luses. Vähe oli ainult sooja päikese- 
paistet, aga selle eest anti jälle lahkesti 
iga päev külma ja vihma. 

Võiks kinnitada, et kõik roverid said 
3. ülemaailmsel Rover Mooti'l hea õppe- 
tunni osaliseks ja viisid igasse maail- 
makaarde kaasa palju ilusaid mälestusi 
ja uusi ideid, mis leiavad pinda edasi- 
istutamiseks ja edasielamiseks skaut- 
like noorte peres. 


Maleva üldlaager. 


Maavanem hr. Kasterpalu süütamas 
nõupidamistuld. 


Õnnestunuks tuleb lugeda ka laagri 
suurmängu, suurlõket kj. R. Nõu juhti- 
misel ja Vabadussõja sangarite austami- 
seks korraldatud lõkkeõhtut, kus KL ma- 

leva pealik kol. K. Soo. NK Kullamaa 
mlivk. pealik V. Riive, Taebla r. vanakot- 
kas H. Viilmaa ja maaomanik M. Muuli 
jutustasid oma mälestusi Vabadussõjast, 
mida kuulati noorte poolt täieliku kaasa- 
elamisega. 

Kaks päeva enne maleva üldlaagrit toi- 
mus samas õppelaager rühmajuhtide kur- 
suslastele. 


KODUTÜTARDE PÄRNUMAA RING- 
KONNA SUVISEST TEGEVUSEST. 


Möödunud suvi oli Pärnumaa kodu- 
tütarde tegevuses väga mitmekülgne. 
Korraldati matku, suvipäevi, laagreid, 150 
kodutütart võttis osa President K. Pätsi 
sünnikoha tähistamise pidustustest Tah- 
kurannas. jne. 


Eriti muljeterikkaksi kujunes ringkonna 
laager Reius. Laager toimus 6 —10. juuli- 
ni. Osavõtjaid oli 137. Korraldati laulu- 
võistlus, sõlmedeköitmise võistlus, rahva- 
tantsuvõistlus, mitmesuguseid sportlikke 
võistlusi ja lõkkeõhtuid. Laulu- ja rahva. 
tantsude võistlused toimusid lõkketulel, 
Laagris toimunud ujumiskursusest võttis 
osa 105 kodutütart ja 14 vanemat. Kur- 
susi juhatas Pärnumaa spordiinstruktor 
J. Tamm. 


Parim telkkond vimpliga. 


9. juulil toimus väljasõit laagri koos- 
seisuga Tahkuranda. Presidendi monu- 
mendi juures rivistuti ja instruktor Valve 
Kond kõneles President K. Pätsist. See- 
järel tutvuti Presidendi sünnikoha, talu 
ja ümbrusega. Käidi ka Uulu kirikus. 


NK TARTU MALEVA TEGEVUSEST. 


NK Tartu Malev on koostanud eelole- 
vaks tegevusperioodiks õige laiaulatusliku 


töökava, mis leidis neil päevil peetud va- 
nemate juhtide koosolekul üksmeelset 
heakskiitmist. Tegevuskava on koostatud 
kuude viisi ja selles on rõhku pandud: nii 
sise- kui välitegevusele. . Kuna eeloleva 
tegevusaastaga täitub maleva asutamisest 
10 aastat, siis tahetakse senist tööinten- 
siivsust tublisti tõsta. 


Peale kaasaaitamise TEPS-i näituse kor- 
raldamisel, Vabariigi Presidendi vastu- 
võtul ja KL Maleva sügispeol on septemb. 
ri töökavas nähtud ette koosseisude korral. 
damine, Maleva tegevuse avakoondus ava- 
liku lõkkeõhtuga Toomeorus, kergejõus- 
tikuvõistlused, matkad, rännakuvõistlus 
rühmadele ja võimaluse korral ka ujumis. 
märgi katsed. 


Oktoobris toimub patrull-rännakuvõist- 
lus rühmadele, välimäng peredele, rühma- 
pealikute kooli lõpetamine, signaliseerimis. 
võistlus, sõlmimisvõistlus, jalgrattamatk 
Saadjärvele, ,,Alati Valmis!“ võistluste 
läbiviimine ja Paju lahingumonu. 
mendi ehitustöödel abista- 
mine. 


Novembris alustab tegevust salgapeali. 
kute kool, korraldatakse male- ja kabe- 
turniir ja Maleva aastapäeva pidulik pü- 
hitsemine. 


Detsembris toimub Maleva jõulukoon- 
dus ja võimaluse korral suusamatk Lõuna- 
Eestisse. 


Jaanuaris korraldatakse suusatamis- ja 
uisutamiskursus, aja- ja raskusmäära- 
mise võistlus, üksustevaheline kabetur- 
niir peredele ja maleturniir rühmadele. 
Samuti on kavatsus korraldada talipäev 
Elvas. 


Veebruaris toimuvad uisutamis- ja suu- 
satamisvõistlused koos märgikatsetega; 
võetakse osa KL suusatamisvõistlusist ja 
Vabariigi aastapäeva pühitsemisest. 


Märtsis tulevad pidamisele rahvaste- 
pallivõistlused peredele, võrk- ja korv- 
pallivõistlused rühmadele, ettevalmistused 
õppelaagriks ja 2. üleriiklikuks suurlaag- 
riks. 

Aprillis toimuvad 
Maleva suurmäng. 

Mais viiakse läbi kergejõustiku kolme- 
võistlused, kevadperioodi avarongkäik ja 
nädalalõpulaagrid Tartu läheduses. 

Juunis on ette nähtud 4. nooremate juh- 
tide õppelaager, kaasaaitamine Võidupüha 
pidustustel ja matk Tartumaal. 


Juulis võetakse osa 2. üleriiklikust suur- 
laagrist ja teostatakse matk Saaremaale, 
Augustis toimuvad üksuste laagrid ja rän- 
nakud. 3 


laskevõistlused ja 

Ühel ajal Noorte Kotkaste juhtidepäe- 
vaga peeti 22. ja 23. aug. s. a. ,Kotka- 
kodus” ka Noortemagistrite Kogu koos- 
olekuid. 

Noortemagistrite Kogu = üldkoosolekul, 
mida juhatus mag. K. Liping, andis Kogu 
senisest tegevusest ülevaate nmag. V. Hiir. 

Kogu liikmemaksuks määrati kr. 1.— aas- 
tas, eluaegseks liikmemaksuks kr. 25.—. 
Liikmemaksu tasumise tähtajaks määrati 1. 
detsember 1939. a. 

Kogu 1939/40. 
kr. 180.— suuruses. 

Ühtlasi võeti vastu Kogu töökava eel- 
olevaks tegevusaastaks, kus pearõhk lan- 
geb Noortemagistrite Kogu kui organisatsi- 
ooni sisemisele väljakujundamisele ja or- 
ganiseerimistöödele. Samuti kavatseb Noor- 
temagistrite Kogu kõik jõud rakendada 
1940, a. suvel toimuva 2. üleriikliku suur- 
laagri edukaks kordaminekuks. 

Koosolekul algatatud küsimuste all aru- 
tati Noorte Kotkaste organisatsiooni üldi- 
sesse tegevusse, noorte kotkaste vormisse, 
eelseisvasse üldlaagrisse ja Kogu talipäe- 
vadesse puutuvaid küsimusi. 

Noortemagistrite Nõukogu koosolekul 
võeti mõningate täiendustega vastu uus 
noortemagistriks saamise kord, mis esita- 


aasta eelarve kinnitati 


NOORTEMAGISTRITE KOGU TEATEID. 


Noortemagistrite Kogu koosolekuilt. 


takse lähemal ajal kinnitamiseks NK Vane- 
male. 

Noortemagistrite Kogu esimeheks valiti 
rõhuva häälteenamusega senine esimees 
nmag. V. Hiir. Juhatusse valiti noorte- 
magistrid A. Ohaka, R. Lahi, V. Kulasalu 
ja E. Tarn. Juhatuseliikme kandidaatideks 
valiti O. Randvee ja E. Vardja. 


Noortemagister V. Hiir, 

Noortemagistrite Ajutise Kes- 
Valiti Noortemagistrite 
esimeheks. 


senine 
kuse esimees. 
Kogu 


Sekretär == 
nmag. R. Lahi. 


Abiesimees 
nmag. A. Ohaka. 


Ametita liige 
nmag. E. Tarn. 


Ametita liige 
nmag. V. Kulasalu. 

Revisjonikomisjoni valiti nmag. J. Udikas, 
A. Soo ja V. Toom, kandidaadiks V. Pihlau. 
Noortemagistrite Kogu juhatuse koosole- 
kul valiti Kogu abiesimeheks nmag. A. 
Ohaka ja sekretäriks R. Lahi. Ühtlasi 
määrati lähemalt kindlaks Noortemagistrite 


Kogu asjaajamise kord ja puudutati mit- 
meid NK organisatsiooni tegevusse puutu- 
vaid küsimusi. 

Noortemagistrite Kogu — revisjonikomis- 
joni koosolekul valiti revisjonikomisjoni 
esimeheks nmag. J. Udikas. 


SETE TE SL AS E PS A SL DS SL TEEL A 


UUE TEGEVUSHOOAJA HOOGNE 
ALGUS PETSERIS. 


Noorte Kotkaste ja Kodutütarde uue 
tegevushooaja alguseks oli spordinädala 
korraldamine 30. aug. — 07. sept. s: a. 
Sellest üritusest võttis osa 35 kodutütart 
ja üle 100 noorkotka. 

Nädal algas noorte rühmadevahelise 
jalgpallivõistlusegia. Startis neli mees- 
konda. Peale pinevaid mänge tuli võit- 
jaks Patarei rühm. Patarei rühm võitis 
ühtlasi K/m P. Rätsepa poolt väljapan- 


dud rändauhinna — karika — esimest 
korda. 
Kergejõustiku võistlustel = saavutasid 


kodutütred järgmisi tulemusi: 

B klass (9—13 a. v.) 60 m jooks — 
Pavlov, Helene — 9,8 sek. 

kaugushüpe — Pavlov, H. — 3,27 m 

kõrgushüpe — Toim, Silvia — 1.05 m 

A klass (14—20 a. v.) 60 m jooks — 
Härm, Eugenie — 9,7 sek. 

kaugushüpe — Härm, E. — 3.60 

kõrgushüpe — Tatrik, Siina — 115 

Parimale üksusele Petserimaa Koope- 
ratiivilt väljapandud rändauhinna — kris- 
tallvaasi — võitis Gümnaasiumi rühm. 

Noorte kotkaste tagajärjed kujunesid 
häiks, kusjuures saavutati rida maleva 
rekordeid. 

Poiste B klassis: 60 m jooks — pk. 
Viktor Brahman — 9,3 sek. 

kaugushüpe — nh. Udo Toming — 4,45 m 
(uus maleva rekord. end. 4,14 m.) 

kõrgushüpe — pk. Joh. Palo — 1.30 

pesapalli kaugusvise — pk. Joh. Palo — 
58.20 m. 


Petseris elutsevate Vabadusristi kava- 

Väljaandja: NK. Peastaap. 


leride annetatud rändkarika võitis pk. Joh. 
Palo 18 punktiga. 

Poiste A klassis: 60 m jooks — kp. 
Hammer, Rene 8.1 sek. (uus maleva rek., 
end. 8,2 sek.) 


kaugushüpe — kp. Hammer, Rene — 
5.10 m 

kõrgushüpe — kp. Hammer, Rene — 
1.40 m 

pesapalli kaugusvise — pk. Püttsepp, 


Lembit — 60.20 m. 

Vabadusristi kavaleride rändkarika või. 
tis kp. Hammer, Rene 21 punktiga. 

Noorte B klassis: 100 m jooks — nk. 
Henno Kerbis — 12,8 sek. 

1000 m jooks nk. Henno Kerbis — 3.15.7 
min. 

kaugushüpe — pk. Arno Helleste — 5.99 
m (uus maleva rek,, end. 5,65 m.) 


kõrgushüpe — pk. Arno Helleste — 
1.60 m 

odavise — pk. Olev Saarniit — 49,70 m 

kuulitõuge — pk. Vellington Palo. 


Vabadusristi kavaleride rändkarika või. 
tis pk. Arno Helleste 34 punktiga. 

Noorte A klassis: 100 m jooks 
— pk. Viktor Helstin — 12,6 sek. 

400 m jooks — pk. Nikolai Tammik — 
1.03,0 min. 

teivashüpe — pk. Nikolai Tammik — 

2.80 m, kõrgushüpe pk. Viktor Helstin — 

1,65 m, kaugushüpe Valentin Põder — 

5.88 m, kuulitõuge pk. Telk Eugen — 

12.11 m, odavise — sama — 43.60 m ja 

kettaheide — sama — 34.75 m. 

Parima sportlasena võitis rändkarika pk. 
Nikolai Tammik 45 punktiga. Parimale 
üksusele kergeljõustikus oli Petserimaa 
Kooperatiivilt välja pandud rändauhinnaks 
rivitrumm. 


Vastutav toimetaja: G. Reial. ” 


Toimetuse nõukogu: kol. P. Asmus, prof. E. Ein, prof. J. Kõpp, koolide inspektor 
J. Lang, dir. V. Neggo, prof. A. Piip ja kindr.-maj. A. Traksmaa. 
Toimetus: -H. Treial (peatoimetaja), noortemagistrid R. Lahi (tegevtoimetaja), V. Hiir, 
K. Liping, A. Ohaka ja E. Tarn. 
Toimetus-talitus: Tartus, Võidu 10, tuba 24, tel. 37-44. 
Tellimishind: aastas kr. 1.50, 6 k. — kr. 0.80, 3 k. — kr. 0.40. Üksiknumber 15 senti. 
Koos ,,Noore Kotkaga“ aastas kr. 2—, 6 kuud — kr. 1.20. 
Posti jooksev arve nr. 2133. Ajakiri ilmub 12 korda aastas. 


Ilmus 27. septembril 1939, 


K. Mattieseni trükikoda o.-ü., Tartu, 1939. 


